 الخطاب الملكي الاخير اللي ما تطرقش لمستقبل المرحلة الجديدة بين المغرب واسبانيا بعد الازمة الديبلوماسية باقي مزعزع صحافة الصبليون. الجورنالات ديالهم باقي تالفين وما قادرينش يستوعبو ذكاء الرباط في توجيه ميساجات بلغة واضحة لبلادهم. البعض فيهم بحال “إل بيريوديكو”، اتهم المغرب بممارسة سياسة الكيل بمكيالين مع اسبانيا وان اللي كيجمع بين البلدين علاقة حب وكراهية غريبة وكمثال على هاذ الشي قالو ان المسؤولين الاسبان في اوج العلاقات بين البلدين وباش كيمشيو للمغرب وكيستقبلهم الملك محمد السادس كيلقاو راسهم قدام طابلو كبير لخريطة تظهر فيها جزر الكناري وسبتة ومليلية والصحراء جزء من المغرب. أما جورنالات اخرين، بحال “إل دياريو أليرطا”، أن استدعاء السفيرة بنيعيش داز عليه 6 شهر والأزمة مع المغرب مزال بدون حل واخا حكومة مدريد تدعي أنها ترى “إشارات إيجابية” قادمة من الرباط، لكن ف نفس الوقت باقي القمة الثنائية المؤجلة لم تنعقد بعد، إضافة إلى الاشارات السلبية الأخيرة، بحال مشروع مزرعة تربية الحوت حدا الجزر الجعفرية ومنح رخصة الاستكشاف على البترول والغاز لشركة اسرائيلية حدا جزر الكناري ومشكل تمديد حدود المياه الاقليمية المغربية ب 12 ميل. 
الخطاب الملكي الاخير باقي مزعزع صحافة الصبليون. جورنالات اتهمو المغرب ب”الكيل بمكيالين” واخرين ركزو على الأزمة اللي مزالة بلا حل واخا “الإشارات الإيجابية” ديال الرباط